Baner Eswatini

Mabwysiadwyd baner genedlaethol Eswatini ar 30 Hydref 1967. Rhennir yn dri stribed llorweddol: dau stribed glas ar frig a gwaelod y faner, a stribed llydan coch yng nghanol y faner gydag ymyl melyn iddo. Mae coch yn symboleiddio brwydrau'r gorffennol, melyn yn cynrychioli cyfoeth naturiol y wlad, a glas yn symboleiddio heddwch. Yng nghanol y stribed coch mae tarian ddu a gwyn, sef tarian y Gatrawd Emasotha a ffurfiwyd yn y 1920au. Y tu ôl i'r darian mae dau asegai (gwaywffyn Affricanaidd) a ffon ymladd draddodiadol gyda thasel tinjobo a wneir o blu'r aderyn gweddw a'r loury ar naill ochr y ffon. Mae tasel tinjobo hefyd ar y darian. Mae'r darian, y gwaywffyn a'r ffon yn cynrychioli amddiffyn yn erbyn gelynion y wlad. Mae lliwiau'r darian yn symboleiddio heddwch rhwng duon a gwynion yng Nglwad Swasi. 2:3 yw cymhareb y faner hon.Znamierowski, Alfred. The World Encyclopedia of Flags (Llundain, Anness, 2010), t. 224–5.Complete Flags of the World (Llundain, Dorling Kindersley, 2002), t. 105.

Mae'r dyluniad yn seiliedig ar faner a gyflwynwyd i Gorfflu Arloeswyr y Swasi gan y Brenin Sobhuza II ym 1941.

Newid enw'r Wlad
Gelwir y wlad yn swyddogol bellach yn "eSwatini" a chyfeirir at baner eSwatini Yn ystod dathliadau 50 mlwyddiant annibyniaeth y wlad, cyhoeddodd y Brenin Mswati III ei fod yn newid enw'r wlad yn swyddogol y wlad i "Teyrnas eSwatini".Flags of the World – eSwatini

Symbolaeth
Ceir symboliaeth i liw a delweddau'r faner:
 Glas - heddwch a sefydlogrwydd
 Coch - gwaed coch rhyfeloedd y gorffennol Greig, Charlotte.  The Dictionary of Flags.  Grange Books.  ISBN 1-840137-58-4 
 Melyn - y ffiniau melyn ar gyfer adnoddau naturiol eSwatini
 Gwyn a du y darian - cysylltiadau hiliol da, y tri chorff yn symbol o llinell frenhinol y Swazis a'r gwaywffyn y tu ôl y darian i amddiffyn eSwatini rhag ei gelynion

Baner Eraill

 Cyfeiriadau 

 Dolenni allanol 

  National Symbols (Llywodraeth Gwlad Swasi)
  eSwatini (Flags of the World)

Eswatini
Categori:Eswatini